Etter løslatelsen gjenopptok han sitt aktive engasjement i Den patriotiske forening da forholdene for religiøse grupper som hadde regjeringens godkjennelse ble lettere. Under foreningens tredje nasjonale kongress i mai 1980 ble han valgt til dens leder. Zong mente at kompromiss med regjeringen, som krevde at den katolske kirke i landet opererte helt uavhengig av Vatikanet, var den eneste farbare vei.